**Tauragėje atidarytas modernus viešbutis, kuris pakeis miesto veidą ir turizmo perspektyvas regione**

**Tauragė žengia į naują turizmo erą: pretenduoja tapti vienu lankomiausių Lietuvos miestu, o galbūt net ir Europos svetingumo sostine. Tokią ateitį šiam miestui prognozuoja ekspertai, pamatę koks ambicingas projektas įgyvendintas Tauragėje – renovuotas šimtametę istoriją turintis viešbutis „Tauragė“.**

Po renovacijos atgimusiame viešbutyje moderniai įrengta 70 kambarių: nuo standartinių – iki liukso klasės apartamentų su svetainės erdve, konferencijų ir renginių salės, kurios vienu metu talpins iki 200 svečių, sporto salė, bendradarbystės erdvės, pritaikytos nuotoliniam darbui.

Centrinėje miesto aikštėje įsikūręs restoranas „Aikštė“ su didele terasa ir lounge zonomis kvies pasimėgauti maistu ne tik viešbučio svečius. Bus sukurta pusšimtis naujų darbo vietų.

Tikimasi, kad šiuolaikiškai atnaujintas istorinis viešbutis „Tauragė“ kasmet pritrauks apie 28 000 svečių ir taps patraukliu tašku turizmo bei verslo žemėlapyje.

**Tauragės meras: atnaujintas viešbutis skatins turizmą**

Ketvirtadienio vakarą į miesto širdyje įsikūrusio istorinio viešbučio „Tauragė“ šventinį atidarymą rinkosi pirmieji svečiai: aplinkinių regionų verslininkai, miestų merai, architektai, turizmo atstovai. Tauragės Švč.Trejybės parapijos klebonas Marius Venskus pašventino naują viešbutį.

„Viešbučio savininkai įpakavo vieną gražiausių dovanų miestui. Atnaujintas viešbutis – tai ne tik moderni vieta apsistoti, bet ir reikšmingas žingsnis į priekį, kuriant dar patrauklesnį Tauragės rajoną.

Ši investicija – milijonų eurų vertės pasitikėjimo mūsų rajonu įrodymas, kuris neabejotinai prisidės prie vietinio verslo stiprinimo, turizmo skatinimo ir mūsų rajono įvaizdžio gerinimo, – vakaro metu kalbėjo Tauragės meras Dovydas Kaminskas.

– Kaip meras, be galo džiaugiuosi šiuo įvykiu, nes tokie projektai yra tikroji mūsų augimo varomoji jėga. Tiesiog „ačiū“ nepakanka – nuoširdžiai dėkoju investuotojams už jų ryžtą ir indėlį į Tauragės rajono ateitį”.

Vakaro svečiai pripažino, kad atnaujintas „Tauragės“ viešbutis yra svarbi regiono ekonominės plėtros dalis. Tikimasi ne tik didesnių turistų srautų, bet ir augančios vietos verslo dinamikos, nes viešbutis taps patrauklia erdve verslo susitikimams, konferencijoms ir renginiams.

„Tauragė – miestas, kuriantis naują svetingumo standartą.Stengsimės savo klientams parodyti, kad regiono viešbutis gali teikti tokias pat aukštos kokybės paslaugas, kaip ir sostinės viešbučiai. Sieksime, kad viešbutis taptų miesto simboliu, kad mus atrastų kiekvienas Lietuvos gyventojas ir norėtų čia užsukti bent kartą per metus pakeliui link pajūrio – trumpam stabtelėti ir patirti Tauragės miesto žavesį“, – sako viešbučio „Tauragė“direktorius Tadas Alijošius bei kviečia apsilankyti ir patirti neprilygstamą svetingumą Tauragėje.

**Tauragė – kurorto dvasią kuriantis miestas**

Viešbučio projekto mastai ir prognozuojami rezultatai rodo, kad Tauragė gali tapti konkurencingu tašku ne tik Lietuvos, bet ir tarptautiniame turizmo ir verslo žemėlapyje. Tokie projektai, įgyvendinami mažuose miestuose, yra retas, tačiau reikšmingas žingsnis regiono ekonomikos augimui.

„Tauragė tampa konkurencingu žaidėju turizmo ir verslo sektoriuose. Tai miestas, kuris stebina ir keičia suvokimą apie mažų miestų galimybes.

Nuo šiol Tauragė – kurorto dvasią kuriantis miestas. Atnaujintas viešbutis keičia miesto veidą ir turizmo perspektyvas regione. Jau šiandien Tauragė įgijo didelį strateginį pranašumą Vakarų Lietuvoje ir pretenduoja tapti didžiausia regiono turizmo traukos vieta, o galbūt net ir Europos svetingumo sostine“, - teigia viešbučio veiklos koncepciją ir interjerą sukūrusios įmonės E77, vystančios viešbučius ir SPA centrus visame pasaulyje, direktorė Eglė Rukšėnaitė.

Viešbutis, įsikūręs pačioje miesto širdyje, šalia Tauragės pilies ir upės Jūra, taip pat yra investicija į miesto architektūrinį atsinaujinimą. Projekto autoriai – profesionalūs architektai ir interjero kūrėjai – sėkmingai suderino praėjusio šimtmečio modernizmo dvasią su šiuolaikinėmis technologijomis. Moderniai įrengtas viešbutis siūlo eleganciją ir komfortą, atspindintį Europos svetingumo standartus.

**Naujam viešbučiui prognozuoja sėkmę**

Pilnai atnaujintas ir profesionalios architektų komandos moderniai rekonstruotas pastatas atkartoja stilingą praėjusio šimtmečio vidurio moderno aurą. Šįviešbutį nedideliame mieste naujam gyvenimui prikėlė naujieji savininkai – UAB „Agavos prekyba“.

Naujieji šeimininkai siekia, kad viešbutis ne tik atitiktų, bet ir viršytų lankytojų lūkesčius, prisidėtų prie Tauragės vardo garsinimo tarptautiniu mastu. Ambicingi planai, aukščiausi kokybės standartai ir ilgalaikė vizija užtikrina, kadFormos apačia Tauragė žengia į naują turizmo ir svetingumo erą.

Atnaujintas viešbutis sieks gauti 10 balų ir šį reitingą išsaugoti. Nakvynės kainos svyruos nuo 60 iki 119 Eur, priklausomai nuo sezono ir apsistojimo trukmės, užtikrinant puikų kainos ir kokybės santykį.

Didelę patirtį turinti viešbučių ir SPA centrų kūrimo ekspertė Eglė Rukšėnaitė naujajam viešbučiui prognozuoja sėkmę: „Tokios kokybės ir sudėties viešbutis Tauragėje – didelė naujiena Lietuvoje. Mažuosiuose Europos miesteliuose jau dešimtmečiais puikiai ir sėkmingai veikia aukštos kokybės multifunkcinės paskirties viešbučiai. Tokių rastume ir Vokietijoje, ir Švedijoje, ir Lenkijoje ar kitur. Ateities turizmas bus nukreiptas, ne tik į įprastai mėgstamus didmiesčius ir sostines, bet nedideli, mažai žinomi ir savitai unikalūs miesteliai, vietovės taps ateities turizmo taikiniu. Pastaruoju metu mes, kaip vystytojai, iš nedidelių Lietuvos miestelių savivaldybių gauname nemažai užklausų su prašymu padėti vystyti tokio lygio viešbučius, tačiau prisidėti prie šios idėjos vystymo ir daryti tokio lygio projektus mažuose miesteliuose verslas nelabai drįsta“.